УТВЪРДИЛ: …………………………………….

*ПЕТЪР ДАНЧЕВ – КМЕТ ОБЩИНА КРИВОДОЛ*

РЕШЕНИЕ № /

ОБЩИНСКИ СЪВЕТ КРИВОДОЛ

**ОБЩИНСКА СТРАТЕГИЯ ЗА ПОДКРЕПА ЗА ЛИЧНОСТНО РАЗВИТИЕ НА ДЕЦАТА И УЧЕНИЦИТЕ**

**В ОБЩИНА КРИВОДОЛ**

**(2017 – 2019)**

**МАЙ 2017**

# І. ВЪВЕДЕНИЕ

 Законът за предучилищното и училищното образование (ЗПУО) определя образованието като национален приоритет, който се гарантира чрез прилагането на основополагащи принципи:

 • ориентираност към интереса и към мотивацията на детето и на ученика, към възрастовите и социалните промени в живота му, както и към способността му да прилага усвоените компетентности на практика;

 • равен достъп до качествено образование и приобщаване на всяко дете и на всеки ученик;

 • равнопоставеност и недопускане на дискриминация при провеждане на предучилищното и училищното образование;

 • запазване и развитие на българската образователна традиция;

 • хуманизъм и толерантност;

 • съхраняване на културното многообразие и приобщаване чрез българския език;

 • иновативност и ефективност в педагогическите практики и в организацията на образователния процес въз основа на научна обоснованост и прогнозиране на резултатите от иновациите;

 • ангажираност на държавата, общините и юридическите лица с нестопанска цел, работодателите, родителите и други заинтересовани страни и диалог между тях по въпросите на образованието.

 Законът за предучилищното и училищното образование внася ново качество в нашето образование, като регламентира приобщаващото образование като неизменна част от правото на образование и въвежда осигуряването на условия за предоставяне на подкрепа за личностно развитие на децата - обща и допълнителна. Подкрепата на личностното развитие в системата на предучилищното и училищното образование, осъществявана от образователните институции (детски градини, училища, центрове за подкрепа на личностното развитие, специализираните обслужващи звена) се основава на самостоятелно разработени и прилагани политики, чиито основни принципи са:

 • изграждане на позитивен организационен климат чрез създаване на условия за сътрудничество, ефективна комуникация и отношения на загриженост към всички участници в образователния процес;

 • утвърждаване на позитивна дисциплина, върху основата на мерки и подходи, гарантиращи изслушване на детето и ученика, осъзнаване на причините за проблемното му поведение и предоставяне на възможност за усвояване на добри поведенчески модели спрямо себе си и останалите.

 • развитие на училищната общност, съгласно идентифицираните предизвикателства, цели и дейности.

 Подкрепата за личностно развитие се предоставя на всяко дете и ученик, като осигурява подходяща физическа, психологическа и социална среда за развиване на способностите и уменията им и е в съответствие с индивидуалните им образователни потребности.Основен принцип на ЗПУО е подкрепата за детето и ученика да се осъществява на ниво най- близко до мястото, където живее и учи.

 Общинската стратегия за подкрепа на личностното развитие на децата и учениците в Община Криводол (2017-2019 г.) е разработена като секторна политика, в изпълнение на разпоредбите на чл. 196 от Закона за предучилищното и училищното образование (ЗПУО) и чл. 5 от Наредбата за приобщаващото образование (приета с ПСМ № 286 от 04.11.2016 г.). Изходна позиция при нейното разработване е тезата, че приобщаването е колективно усилие, което изисква екипно действие на деца и ученици, родители, педагогически специалисти, членове на общността, местни власти, неправителствени организации, МОН, РУО и други структури, определящи държавните политики.

 Проучването включва събиране и обобщаване на общи статистически данни, информация за децата и учениците в системата на предучилищното и училищното образование, данни за ресурсната обезпеченост, информация за материалната среда и условията за личностно развитие, данни за създадените взаимодействия и партньорски мрежи. Данните са събрани от образователните институции в община Криводол и са обобщени от общинска администрация. В съответствие с изискванията на чл. 196, ал. 3 от ЗПУО, анализът на общината е приет от общински съвет с Решение № 205, Протокол № 24/28.12.2016 г.

Стратегията включва и описание на предизвикателствата, определени въз основа на изводите от общинския анализ, стратегическите и оперативни цели, необходимите мерки и дейности в областта на подкрепата за реализиране на поставените цели.

Планираните мерки и дейности в общината за подкрепата за личностното развитие на децата и учениците е предвидено да се изпълняват за период от 2017 до 2019 година включително.

Общинската стратегия е съобразена със:

* Закона за предучилищното и училищното образование
* Наредбата за приобщаващо образование, приета с ПМС №286 от 04.11.2016 г.,
* Национална програма за развитие на Република България: България 2020

 Националната програма извежда като един от основните приоритети подобряване на достъпа и повишаване на качеството на образованието и обучението и качествените характеристики на работната сила.

* Национална стратегия за учене през целия живот 2014 – 2020 г.
* Стратегията за развитие на професионалното образование и обучение в Република България за периода 2015 – 2020 г. и Регионална програма за развитие на професионалното образование и обучение в област Враца (2017– 2020)
* Общински план за действие за интегриране на ромите и гражданите, живеещи в сходна на ромите ситуация в община Криводол 2017-2020
* Стратегията за насърчаване и повишаване на грамотността (2014 –2020)
* Национална стратегия за детето (2008 – 2018)
* Национална програма за закрила на детето (2016 – 2017 – 2018)
* Областната стратегия за подкрепа на личностно развитие на децата и учениците на област Враца 2017-2019 г., приета с протокол 25/12.04.2017 г.

Съгласно Закона за предучилищното и училищното образование, институциите в системата на предучилищното и училищното образование осигуряват **подкрепа за личностно развитие на децата и учениците съвместно с държавните и местните органи и структури и доставчиците на социални услуги**. В държавния образователен стандарт за приобщаващо образование е включена широка гама от механизми, гарантиращи предоставянето на адекватна образователна подкрепа за всяко дете, така че правото на образование по Конституция да бъде гарантирано реално, без дискриминация, отхвърляне или отпадане на детето поради неприспособимост към системата.

Приобщаването е труден, продължителен и необходим процес на промяна и подобряване на условията в училището/детската градина, с насока образованието да стане по-достъпно, атрактивно и полезно за по-широк кръг деца и ученици. Нужна е много по-голяма гъвкавост на системата – необходимо е не детето да се „вмести“ в в образователната институция, а тя да го приеме с неговите различия и да премахне бариерите пред неговото обучение, възпитание и социализация.

Подкрепата за личностно развитие се осигурява на всички деца и ученици, в съответствие с индивидуалните им потребности и има за цел да осигури за децата и учениците подходяща физическа, психологическа и социална среда за развитие на способностите и уменията им. Подкрепата може да бъде обща подкрепа и допълнителна подкрепа.

Общата и допълнителната подкрепа се осигуряват там, където са детето и ученикът – в детските градини, в училищата, в центровете за подкрепа за личностно развитие. С функции на подкрепа на процеса на приобщаващото образование функционира и специализирано обслужващо звено – РЦПППО.

**Общата подкрепа** на нивото на системата следва да се фокусира върху развитието на управленски, организационни, педагогически и др. подходи за посрещане на разнообразието от образователни потребности на децата и учениците. На нивото на детската градина и училището, общата подкрепа свързва всички услуги, които представляват базисни грижи за физическото, психичното и социалното благополучие, мотивиращи и развиващи интересите дейности. На нивото на детската/училищната общност, общата подкрепа е адресирана към онези първи прояви на затрудненията пред ученето, научаването и участието на децата, които с малко помощ могат да се преодолеят; или е насочена към ранно откриване на дарбите. На това поле се пораждат обучителните отношения и се откриват възможни начини на преподаване и учене, така че всяко дете да бъде прието, да постига напредък и да може да участва.

Общата подкрепа включва и всички онези допълнителни дейности, които помагат на децата и учениците да се развиват и учат  дейности за мотивация, допълнително обучение, превенция на психичното здраве, превенция на насилието и тормоза, училищна политика за позитивна дисциплина, кариерно консултиране, здравна грижа, асистиране, библиотека и др., които се изпълняват от помагащи и допълнителни специалисти в детската градина и в училището, и от непедагогическия персонал.

**Допълнителната подкрепа** се предоставя на деца и ученици, които поради специфичното си индивидуално развитие имат по-изявена потребност от подпомагане, за да постигнат пълноценно развитие на личностния си потенциал, а именно:

* Деца и ученици със специални образователни потребности
* Деца и ученици в риск
* Деца и ученици с изявени дарби
* Деца и ученици с хронични заболявания.

След извършване на оценка на потребностите на конкретните деца и ученици, допълнителна подкрепа се предоставя в следните аспекти:

* работа с дете и ученик по конкретен случай;
* психо-социална рехабилитация, рехабилитация на слуха и говора, зрителна рехабилитация, рехабилитация на комуникативните нарушения и при физически увреждания;
* осигуряване на достъпна архитектурна, обща и специализирана подкрепяща среда, технически средства, специализирано оборудване, дидактически материали, методики и специалисти;
* предоставяне на обучение по специалните учебни предмети за учениците със сензорни увреждания;
* ресурсно подпомагане.

Видно от гореизложеното, с новата нормативна уредба в системата на предучилищното и училищното образование на образователните институции и на свързаните с тях заинтересовани страни се възлагат повече отговорности, насочени към пълноценно удовлетворяване на образователните и други потребности на децата и учениците. Изискват се интегрирани политики, ангажираност и ресурси от страна на на всички сектори и институции, свързани с образованието и с личностното и развитие на децата и младите хора.

# ІІ. АНАЛИЗ НА СЪСТОЯНИЕТО И НА ГОТОВНОСТТА ЗА ОСИГУРЯВАНЕ НА ПЪЛНОЦЕННА ПОДКРЕПА ЗА ЛИЧНОСТНО РАЗВИТИЕ В ОБЩИНА КРИВОДОЛ. ОСНОВНИ ПРЕДИЗВИКАТЕЛСТВА

1. **Демографски процеси и икономическо развитие в Община Криводол**

Община Криводол включва общо 15 населени места – гр. Криводол и 14 села - Баурене, Ботуня, Галатин, Главаци, Големо Бабино, Градешница, Добруша, Краводер, Лесура, Осен, Пудрия, Ракево, Уровене и Фурен. По постоянен адрес в общината живеят 8728 души като около 39,58 % от жителите на областта живеят в градовете, а 60,42 - в селата.

 Демографската характеристика на община Криводол следва тенденциите на намаляване броя на населението, характерни както за областта, така и за страната в резултат на намаляване броя на родените деца и интензивната емиграция на младите хора в активна възраст, отрицателен и естествен прираст и застаряване.

1. **Мрежа от образователни институции в община Криводол**

 През учебната 2016-2017 година образователната система в Община Криводол обхваща 4 училища: Средно училище „Св.св. Кирил и Методий“ Криводол, Обединено училище „Св.св. Кирил и Методий“ с. Краводер, Основно училище „Васил Левски“ с. Ракево и Основно училище „Васил Левски” с. Лесура; 2 детски градини: ДГ „Славейче“ и допълнителна сграда, ДГ „Калина Малина“ с.Ракево с допълнителни сгради в с.Галатин, с.Лесура, с.Краводер и с. Пудрия.

В училищата за учебната 2016/2017 г. се обучават 581 ученика. В детските градини се възпитават, отглеждат и обучават 224 деца.

**2.1. Информация и анализ на данните за деца и ученици в системата на предучилищното и училищното образование**

**2.1.1. Данни за деца и ученици, посещаващи детски градини и училища към ноември 2016 г.**

|  |  |
| --- | --- |
| 1.1. Деца в детски градини (без подлежащи на задължително предучилищно образование) | 130 |
| 1.2. Деца, подлежащи на задължително предучилищно образование (подготвителна група в детска градина или училище) | 94 |
| 1.3. Ученици в общински и държавни училища (1- 4 клас) | 259 |
| 1.4. Ученици в общински и държавни училища (5- 8 клас) | 258 |
| 1.5. Деца в общински и държавни училища (9-12 клас) | 64 |
| **ОБЩ БРОЙ на децата и учениците, включени в системата на ПУО на територията на общината:**  | **805** |

**2.1.2. Данни за обхват и посещаемост на децата и учениците**

|  |  |
| --- | --- |
| Брой необхванати 5-годишни и 6-годишни деца на територията на общината | Няма |
| Брой деца в задължителна училищна възраст, необхванати в системата на училищното образование  | Няма информация |
| Брой деца и ученици, нередовно посещаващи ДГ/училище  | 15 |
| Брой ученици, отпаднали от системата на училищното образование  | 2 |

 **2.1.3. Данни за деца от специализираните институции за предоставяне на социални услуги и на децата, на които се предоставят социални услуги в общността или социални услуги от резидентен тип**

На територията на Община Криводол няма деца от специализирани институции за предоставяне на социални услуги.

**2.1.4. Данни за деца и ученици в риск**

|  |  |
| --- | --- |
| 4.1 Деца без родителска грижа или чиито родители са починали, неизвестни, лишени са от родителски права или родителските им права са ограничени, в т.ч с родители в чужбина | 41 |
| 4.2 Деца, жертва на злоупотреба, насилие, експлоатация или всякакво друго нехуманно или унизително отношение или наказание във или извън семейството му |  3 |
| 4.3 Деца в опасност от увреждане на физическото, психическото, моралното,интелектуалното и социалното развитие | 4 |
| * 1. Деца, извършили насилие
 | 3 |

 Липсата на постоянен родителски контрол, лоши хигиенни и битови условия, отсъствие на родителите от дома и невъзможност на настойниците да оказват контрол. **Отдел „Закрила на детето”** в Дирекция „Социално подпомагане” – Криводол работи по общо 41 случая, като те са настанени при близки или роднини. Няма деца на територията на Общината, които ползват социална услуга в Център за настаняване от семеен тип за деца/младежи без увреждания.

**2.1.5.Данни за деца и ученици със специални образователни потребности към 15.09.2016 г.**

|  |  |
| --- | --- |
| 5.1 Общ брой на децата и учениците със специални образователни потребности, които се обучават в детски градини по чл. 35 и в училищата по чл. 38 от Закона запредучилищното и училищното образование | 19 |
| От общия брой по т.5.1 – с ресурсно подпомагане от РЦПППО | 17 |
| 5.2. Общ брой на децата и учениците със специални образователни потребности, които се обучават в специални училища  | 0 |
| 5.3 Деца и ученици със сензорни увреждания  | 0 |
| 5.4 Деца и ученици с множество увреждания  | 1 |
| 5.5 Деца и ученици интелектуални затруднения  | 1 |
| 5.6 Деца и ученици с езиково-говорни нарушения  | 2 |
| 5.7 Деца със специфични нарушения на способността за учене (дислексия, дисграфия, дискалкулия) | 0 |
| 5.8 Деца и ученици с разстройства от аутистичния спектър  | 0 |
| 5.9 Деца с емоционални и поведенчески разстройства | 0 |
| От всички деца и ученици със СОП – брой на децата и учениците с необходимост от интензивна грижа и подкрепа  | 18 |

 Ученици със СОП в училищата са 2,93% (17 ученици от общо 581), а в ДГ 0,89 % (2 деца от общо 224)

Децата и учениците със специални образователни потребности са група, която следва да бъде обект на специално внимание. Тяхното обучение, възпитание и социализация в общата образователна среда е съпроводена с редица трудности. Приобщаващото образование е сложен и многоаспектен процес, детерминиран както от индивидуалните особености на конкретните деца, така и от много други обективни и субективни обстоятелства.

За децата и учениците със СОП е необходима приобщаваща училищна среда:

● която е достъпна, безопасна и приятна за всички членове на училищната общност

● която цени и уважава уникалните характеристики на всеки свой член

● в която съществува атмосфера на взаимно приемане, уважение, екипност и принадлежност

● в която всеки член има възможност да реализира и развива потенциала си на ученик, професионалист или родител.

В ДОС за приобщаващото образование е предвидена процедура за случаите, когато училището/ДГ не може да осигури ресурсното подпомагане на децата и учениците със специални образователни потребности. В оперативен порядък (като целесъобразно се отчита това да стане до края на м. юни, 2017 г.) следва да бъдат направени необходимите проучвания за децата и учениците със СОП на територията на общината, техните увреждания и потребности от допълнителна подкрепа. Необходимо е да се изясни и въпросът относно възможностите за осигуряване на необходимите специалисти от страна на образователните институции. В случай, че не е възможно обезпечаване на необходимата допълнителна подкрепа от страна на училищата/ДГ, директорът подава информация до съответната община с искане за осигуряването му, като посочва видовете специалисти за ресурсното подпомагане. Предложението се внася за разглеждане в Общинския съвет.

Общината има регламентиран анажимент за уведомяване директора на детската градина или училището за взетото решение на общинския съвет за начина на осигуряване на ресурсното подпомагане на децата и учениците със специални образователни потребности и за видовете специалисти – от център за подкрепа за личностно развитие на територията на съответната община или чрез възлагане при условията и по реда на чл. 198 от ЗПУО.

Дейностите за ресурсно подпомагане е предвидено да се осигуряват от Регионалния център за подкрепа на процеса на приобщаващото образование, когато не са налице горните възможности.

 **2.1.6. Данни за деца и ученици с хронични заболявания – към 15.09.2016 г.**

Общият брой на децата с увреждания в общината, подпомагани от Дирекция „Социално подпомагане”-Криводол е 31. За тази специфична група ученици следва да се осигури целенасочена грижа за здравето в рамките на общата подкрепа за личностно развитие.

 **2.1.7. Данни за включването на децата и учениците във форми за развитие на интересите и потребностите**

|  |  |  |  |
| --- | --- | --- | --- |
| Ученици, включени в ЦОУД за уч. 2016/2017 г.  | Ученици, включени в училищни форми за развитие на интересите  | Ученици, включени във форми за развитие на интересите по проекти към МОН /“Твоят час“ и др./ | Брой ученици, включени в извънучилищни форми за развитие на интересите |
| Брой групи  | Брой ученици  | Брой групи  | Брой ученици  | Брой групи  | Брой ученици  | Брой групи  | Брой ученици  |
| 8 | 176 | 9 | 87 | 38 | 320 | 2 | 23 |

Работата с талантливите и даровити деца в свободното им време в областта на науката, изкуството и спорта се осъществява в клубовете, кръжоците и школите в училищата, спортните клубове, читалищата. Много деца от общината са класирани на регионални и областни състезания, конкурси и олимпиади.

**Читалищата, библиотеките и МКБППМН в**  Община Криводол, са основен център, където се предоставя възможност за осмисляне на свободното време на децата, учениците и младежите в направленията:

* Научно – познавателно
* Приложно –техническо
* Масов спорт
* Изкуство
* Организиране на различни детски и младежки инициативи

На територията на Община Криводол функционират 11 читалища, които предоставят възможност на децата и младите хора да развиват своите интереси, способности и талант в самодейното танцово и музикално изкуство. Разнообразни форми на работа предлагат и читалищните библиотеки. Те са основно средище за цялостно личностно развитие и творческо израстване на децата в областта на изкуствата и спорта.

 Основни приоритети в работата са:

• свободен избор и достъп на вида, формата и начина на реализация на децата и учениците;

• удовлетворяване интересите и потребностите на децата в свободното им време;

• стимулиране творческата изява на децата чрез организиране на конкурси, състезания, изложби, дейности, където детето отива, водено от вътрешно убеждение и интереси - концерти, спектакли, експедиции, игри и др.

 • създаване на условия за участия в общински, областни, национални и международни конкурси, състезания, олимпиади, фестивали.

Организационните форми на работа са динамични и отворени, със свободен достъп и избор. Дейностите се актуализират всяка година, съобразно желанията на родители и деца.

В читалищата функционират „Творческа Вапцарова работилница“ с ателиета в 2 направления - Ателие за четене, приказки и театър и Ателието на художника (за арт, изобразително и приложно изкуство), Школа по модерен балет и стилизирани танци, Школа по народни танци и детска вокална група „Сребърни звънчета”. От месец октомври в гр Криводол читалищната библиотека съвместно с в ДГ „Славейче” и СУ „Св.Св.Кирил и Методий” стартира общи проекти „Библиотека в детската градина” и „Библиотека в класната стая” за насърчаване на четенето от най-ранна детска възраст. Към МКБППМН са създадени секции по тенис на маса, шах и спортен риболов. Ежегодно се организира турнир по гореизброените и по футбол на малки вратички. Към ФК „Ботев” Криводол има детско-юношески футболен отбор.

В началото на учебната 2016/2017 година в училищата стартира изпълнението на проект „Развитие на способностите на учениците и повишаване на мотивацията им за учене чрез дейности, развиващи специфични знания, умения и компетентности (Твоят час)”.

Висококвалифицирани преподаватели – хореографи, педагози и треньори помагат на всяко дете да развие своите дарби и заложби, както и да им дадат шанс да ги споделят със света. Работи се за насърчаване талантите и съдейства за възпитанието им в дух на спортсменство, хуманизъм, общочовешки добродетели. Стимулира се интереса към спорта, като алтернатива на агресията и зависимостите.

 **2.1.8. Данни за деца и ученици с изявени дарби – данни към 15.09.2016 г.**

 На територията на община Криводол няма деца и ученици с постижения в областта на науката, спорта и изкуството.

 Като база за идентифицирането на деца и ученици с изявени дарби е ползвана дефиницията съгласно Преходните и заключителните разпоредби на ЗПУО, а именно: "Дете или ученик с изявени дарби" е дете или ученик с трайни способности и постижения в областта на науката, изкуството или спорта, надвишаващи постиженията на неговите връстници”.

1. **Информация и анализ на данните за ресурсната обезпеченост на системата на предучилищно и училищно образование на територията на Общината.**

 Образованието е един от основните приоритети на Община Криводол. Изпълнявайки своите правомощия и отговорности общината координира изпълнението на приема на ученици в общообразователните, профилираните и професионалните паралелки; обхвата на децата и учениците, подлежащи на задължително образование; поддържането и обновяването на материално-техническата база; организацията на учебния ден в средищното училище; съдейства за развитие на способностите и интересите на децата.

Профилираното обучение на учениците се осъществява в СУ „Св. Св. Кирил и Методий”-Криводол с прием след завършен VІІІ клас в профил „Мебелно производство“ професия „Мебелист” и професия „Сервитьор-барман“, специалност „Обслужване на заведения за обществено хранене“.

 **3.1.Данни за персонала в училищата и ДГ и други специалисти на територията на общината**

|  |  |  |  |  |  |
| --- | --- | --- | --- | --- | --- |
| **Училище / ДГ** | **Населено място** | **Персонал** | **Педагогически специалисти** |  |  |
| **Ообщ брой** | **Педагогически** | **Непедагогически** | **директор** | **Зам. директор** | **учител** | **Учител, ЦОУД** | **психолог** | **Пед.съветник** | **логопед** | **Ресурсен учител** | **Уч.с деца с умств.изостаналост** | **Рех.на слуха и говора** | **корепетитор** | **Треньор по вид спорт** | **Рък.направл.ИКТ** | **От пед.спец.-без квалиф.** | **Възм.заназн.на рес.спец.** | **Възм.за назн.на пом.-учител** |
| **СУ „Св. Св. Кирил и Методий“** **гр. Криводол**  | **Криводол** | **37** | **30** | **7** | **1** | **1** | **26** | **4** |  **0** | **1** | **0** | **0** | **0** | **0** | **0** | **0** | **1** | **1** | **не** | **не** |
| **ОУ „Св. Св. Кирил и Методий“** **с. Краводер** | **Краводер** | **19** | **16** | **1** | **1** | **0** | **10** | **3** | **0** | **1** | **0** | **0** | **0** | **0** | **0** | **0** | **1** | **1** | **не** | **не** |
| **ОУ „Васил Левски“ с. Ракево**  | **Ракево** | **16** | **13** | **3** | **1** | **0** | **9** | **3** | **0** | **0** | **0** | **0** | **0** | **0** | **0** | **0** | **0** | **1** | **не** | **не** |
| **ОУ „Васил Левски“****с. Лесура** | **Лесура** | **13** | **11** | **2** | **1** | **0** | **7** | **2** | **0** | **1** | **0** | **0** | **0** | **0** | **0** | **0** | **0** | **0** | **не** | **не** |
| **ДГ „Славейче“ гр. Криводол** | **Криводол** | **22** | **8** | **13** | **1** | **0** | **0** | **0** | **0** | **0** | **0** | **0** | **0** | **0** | **0** | **0** | **0** | **0** | **не** | **не** |
| **ДГ „Калина Малина“** **с. Ракево** | **Ракево** | **23** | **10** | **12** | **1** | **0** | **0** | **0** | **0** | **0** | **0** | **0** | **0** | **0** | **0** | **0** | **0** | **0** | **не** | **не** |
| **Общо:**  | **130** | **88** | **38** | **6** | **1** | **52** | **12** | **0** | **3** | **0** | **0** | **0** | **0** | **0** | **0** | **2** | **3** | **не** | **не** |

**3.2.Информация за възможностите на училищата/ДГ за ресурсно обезпечаване на подкрепата на децата и учениците със СОП**

|  |  |  |  |
| --- | --- | --- | --- |
| Училище / ДГ | Населено място | Брой деца/ученици със СОП  | Възможности за: |
| назначаване на ресурсни специалисти /конкретно | назначаване на пом.-учители  |
| СУ „Св. Св. Кирил и Методий“ гр. Криводол  | гр. Криводол |  | не | не |
| ОУ „Св. Св. Кирил и Методий“ с. Краводер | с. Краводер |  | не | не |
| ОУ „Васил Левски“ с.Ракево | с. Ракево | не | не | не |
| ОУ „Васил Левски“ с. Лесура | с. Лесура |  | не | не |
| ДГ „Славейче“ гр. Криводол | гр. Криводол | 1 | не | не |
| ДГ „Калина Малина“ с. Ракево | с. Ракево |  | не | не |

**3.3. Кадрова осигуреност със специалисти в училищата и детските градини**

|  |  |
| --- | --- |
| **Специалисти**  | **Брой**  |
| Медицински специалисти | 6 |
| Рехабилитатори | 0 |
| Логопеди | 0 |
| Ресурсни учители | 0 |
| Психолози  | 0 |
| Педагогически съветници | 3 |

Община Криводол има необходимост от логопеди, психолози и ресурсни учители. Тъй като броят на децата, които се нуждаят от такива услуги е малък – 19 броя за цялата община, тези дейности не могат да се извършат самостоятелно от всяко училище, а изискват координирана общинска политика и подкрепа.

В община Криводол не функционира Център за подкрепа за личностно развитие или специализирани обслужващи звена по ЗПУО.

Община Криводол няма финансова възможност да заплаща на няколко специалисти целогодишно заплата от една страна, а от друга не е оправдано, тъй като броят на нуждаещите се деца е сравнително малък. По-целесъобразно ще е ползване на специалисти от областния град, за което ще е необходимо да се сключат договори, с които да се поемат разходите, свързани с командировки и други, изготвяне на график за посещенията в община Криводол.

 **4. Анализ на данните за материалната среда и условията за личностно развитие**

**4.1.Обща обезпеченост**

|  |  |  |  |  |  |
| --- | --- | --- | --- | --- | --- |
| **Училище/ДГ**  | **Населено място** | **Спортна база** | **Библиотечно-информационно обезпечаване** | **Столово хранене** | **Транспорт** |
| **Наличие на физкултурен салон** | **Наличие на спортна площадка** | **Осигуреност със спортни съоръжения** | **В самостоятелен стол** | **Чрез кетъринг** | **За ученици до 16 г.** | **За ученици над 16 г.** |
| СУ „Св. Св. Кирил и Методий“ гр. Криводол  | Криводол |  да |  да |  да |  да |  да |  да | да  |  да |
| ОУ „Св. Св. Кирил и Методий“ с. Краводер | Краводер | не | да | да | да | - | да | да | - |
| ОУ„Васил Левски“ с. Ракево  | Ракево | да | да | да | да | - | да | да | - |
| ОУ „Васил Левски“с. Лесура | Лесура | не | да | не | не | - | да | да | - |
| ДГ „Славейче“ гр. Криводол | Криводол | не | да | да | не | да | - | да |  |
| ДГ „Калина Малина“ с. Ракево | Ракево | не | не | не | не | да | - | да |  |

Проблемите с материалната база са свързани преди всичко с липса на физкултурни салони в две от училищата и спортни съоръжения в детските градини.

Необходимо е да се осъществи кандидатстване с проекти по подходящи програми и ежегодно отделяне на средства от общинския бюджет за по-малките разходи.

**5. Взаимодействие и партньорски мрежи**

Изградено е партньорство между ДГ „Славейче” гр. Криводол, СУ „Св. св. Кирил и Методий“, НЧ „Н.Й.Вапцаров-1924” и МКБППМН.

На територията на община Криводол за изпълнение на дейностите за личностна подкрепа са привлечени и работят Дирекция „Социално подпомагане”, МКБППМН, отдел ”Закрила на детето”, читалищата като НПО, ПК по хуманитарни дейности към ОбС Криводол, ДГ, училища**.**

**6. Добри практики на общинско ниво**

 Добри практики с устойчиво развитие на дейностите по превенция на насилието,подкрепа за личностно развитие на детето и ученика; утвърждаване на позитивна дисциплина и преодоляване на проблемното поведение в община Криводол се осъществяват от **Местната комисия за борба с противообществените прояви на малолетни и непълнолетни (МКБППМН).**

 Местната комисия за борба срещу противообществените прояви на малолетните и непълнолетните при Община Криводол работи успешно по организиране и реализиране на инициативи по първичната превенция на територията на общината, чрез дейности алтернативни на детското асоциално и девиантно поведение. За целта са проведени срещи с директори на училища, педагогически съветници, класни ръководители. Привлечени са и родителите като партньори.

 Реализират се дейности за ограничаване на криминалната активност на ромските деца, заложени в Общинския план за подкрепа на интеграционните политики.

 Комисията организира общински инициативи за недопускане на безпричинни отсъствия в училище; за ранна превенция срещу употребата на алкохол и цигари. Комисията участва като партньор в провеждането на общообразователни, културни и спортни инициативи. МК оказва съдействие на образователните институции за обхващане в училище на подлежащите на задължително образование деца и ограничаване на отпадането от училище на деца в криминогенен риск и криминални прояви. Към Комисията има назначени 4 обществени възпитатели, които оказват помощ за корекции в поведението и когато е необходимо да се предотврати безнадзорност или извършване на противообществени прояви. МК оказва системен контрол и съдействие на педагогическата колегия и учениците на територията на общината. Целта е ефективна корекционно-възпитателна работа, насочена към подпомагане за овладяване на общочовешки ценности и придобиване на социални умения за интегриране в обществото на малолетните и непълнолетните с противообществени прояви.

 Читалищната библиотека в Криводол в партньорство с МКБППМН, ДГ „Славейче” и СУ-Криводол разработват съвместни проекти, организират и провеждат множество инициативи за насърчаване на четенето и спазване на българските традиции и обичаи.

Библиотеката има зала за мероприятия, добре организиран и разработен ДО (детски отдел), интересен детски кът и богата колекция детски книги. Библиотечно-информационният център разполага с 6 работни места за читатели, в които деца и ученици ежедневно използват ИКТ при подготовка и за извънкласни дейности.

**III.ИЗВОДИ ЗА СЪСТОЯНИЕТО И ГОТОВНОСТТА ЗА ОСИГУРЯВАНЕ НА ПЪЛНОЦЕННА ПОДКРЕПА ЗА ЛИЧНОСТНО РАЗВИТИЕ В ОБЩИНА КРИВОДОЛ. ОСНОВНИ ПРЕДИЗВИКАТЕЛСТВА**

 Изхождайки от философията на приобщаващото образование, че всяко дете във всеки един момент от своя живот може да има нужда от подкрепа, Законът за предучилищното и училищното образование прави разграничение на видовете подкрепа за личностно развитие на обща и допълнителна.

 Съгласно чл. 176 на Закона за предучилищното и училищно образование подкрепата за личностно развитие се осигурява на всички деца и ученици в съответствие с индивидуалните им потребности и цели да осигури за децата и учениците подходяща физическа, психологическа и социална среда за развиване на способностите и уменията им.

**Общата подкрепа** за личностно развитие, която се осигурява от детските градини, училищата и посочените нееднократно институции за подкрепа на личностното развитие, включва:

1. екипна работа между учителите и другите педагогически специалисти;

2. допълнително обучение по учебни предмети при условията на този закон;

3. допълнителни модули за деца, които не владеят български език;

4. допълнителни консултации по учебни предмети, които се провеждат извън редовните учебни часове;

5. консултации по учебни предмети;

6. кариерно ориентиране на учениците;

7. занимания по интереси;

8. библиотечно-информационно обслужване;

9. грижа за здравето;

10. осигуряване на общежитие;

11. поощряване с морални и материални награди;

12. дейности по превенция на насилието и преодоляване на проблемното поведение;

13. ранно оценяване на потребностите и превенция на обучителните затруднения;

14. логопедична работа.

 Общата подкрепа за личностно развитие се основава на анализа на информацията и наблюдението на обучението и развитието на всяко дете и ученик: знания, умения, отношения; силни страни и индивидуални нагласи по отношение на ученето; наличие на възможни рискови фактори; данни от диагностиката за училищна готовност; входно ниво по учебните предмети, ученическо портфолио и други. Това ще даде възможност да се достигне до всяко дете и ученик и да бъде подкрепено в ученето, участието и разгръщането на неговия потенциал.

 *Дейности от общата подкрепа за личностно развитие* по чл. 178, ал. 1 на ЗПУО, с които не всички училищата могат самостоятелно да се справят и изискват общинско координиране са:

 • кариерно ориентиране на учениците - дейности за информиране, диагностика, консултиране, посредничество и проследяване с оглед подпомагане на учениците в техния самостоятелен и осъзнат избор на образование и/или професия и осъществяване на връзка между училището и пазара на труда (чл. 180, ЗПУО);

 • грижа за здравето- осигурява се чрез гарантиране на достъп на децата и учениците до медицинско обслужване и програми за здравно образование и за здравословен начин на живот (чл. 183, ЗПУО); ;

• поощряване с морални и материални награди - Децата и учениците се поощряват с морални и с материални награди за високи постижения в образователната дейност, в заниманията по интереси и за приноса им към развитието на училищната общност при условия и по ред, определени с държавния образователен стандарт за приобщаващото образование; наградите могат да бъдат учредявани от Министъра на образованието и науката, от Началника на РУО, от Директора на съответната институция;

• дейности по превенция на насилието и преодоляване на проблемното поведение- детските градини, училищата и центровете за подкрепа за личностно развитие са длъжни да осъществяват дейности по превенция на тормоза и насилието, както и дейности за мотивация и преодоляване на проблемното поведение, които са израз на общата воля и на координираните усилия на всички участници в образователния процес (чл. 185, ЗПУО);

• ранно оценяване на потребностите и превенция на обучителните затруднения- при работата с учениците институциите в системата на предучилищното и училищното образование основават дейността си на принципа на превенцията на обучителните трудности и ранното оценяване на риска от тях. Тези мерки се прилагат към всички ученици в обща класна стая по ред, определен в държавния образователен стандарт за приобщаващото образование(чл. 174,чл.5, ЗПУО);

• логопедична работа- като част от допълнителните компоненти на формулите се предвиждат средства в размер до 0,5 на сто за финансиране на логопедични кабинети (чл. 282, ал. 11, ЗПУО)

**Допълнителната подкрепа** за личностно развитие по чл. 187 на ЗПУО включва:

1. работа с дете и ученик по конкретен случай;

2. психо-социална рехабилитация, рехабилитация на слуха и говора, зрителна рехабилитация, рехабилитация на комуникативните нарушения и при физически увреждания;

3. осигуряване на достъпна архитектурна, обща и специализирана подкрепяща среда, технически средства, специализирано оборудване, дидактически материали, методики и специалисти;

4. предоставяне на обучение по специалните учебни предмети за учениците със сензорни увреждания;

5. ресурсно подпомагане.

Допълнителната подкрепа за личностно развитие се предоставя на деца и ученици:

1. със специални образователни потребности;

2. в риск;

3. с изявени дарби;

4. с хронични заболявания.

С въвеждането на ЗПУО групата деца, които ще се възползват от подкрепа е много по-широка от тази в досега действащите нормативни документи.

 Като основни предизвикателства пред подкрепата за личностно развитие, необходима за децата и учениците в община Криводол, могат да бъдат очертани:

 1. Изграждане на работеща общинска система за подкрепа за личностно развитие, включващи приобщаваща инфраструктура (ЦРЛР, сътрудничество с доставчици на социални услуги и др.) и необходими специалисти в областта на приобщаващото образование.

 2. Постигане на пълноценно сътрудничество между образователните институции, общината и РЦПППО – Враца, и РУО – Враца, с оглед предоставяне на подкрепа за личностно развитие на децата и учениците, която е най-близка до тях и би била подчинена на най-добрия им интерес.

 3. Постигане на промяна на нагласите (първо в педагогическите среди, а след това и на обществените нагласи) за осъзнаване, приемане и подкрепа на индивидуалността и потенциала на всяко дете или ученик, както и за участие в дейности, насочени към премахване на пречките пред ученето и към създаване на възможности за развитие и участие на децата и учениците във всички аспекти на живота на общността.

# IV. ВИЗИЯ

**Подкрепата за личностно развитие и за постигане на индивидуален и общностен успех от децата и учениците в община Криводол – споделена грижа, отговорност и пресечна точка на реални и ефективни приобщаващи политики и практики.**

#

# V. СТРАТЕГИЧЕСКА ЦЕЛ. ОПЕРАТИВНИ ЦЕЛИ

**СТРАТЕГИЧЕСКА ЦЕЛ**:

Постигане на целенасоченост, координираност и ефективност на мерките, въздействията и сътрудничеството при създаването на условия и предоставянето на подкрепа за личностно развитие на децата и учениците.

**ОПЕРАТИВНИ ЦЕЛИ:**

 1. Развитие и усъвършенстване на съществуващите практики при предоставянето на обща подкрепа за личностно развитие на децата и учениците.

 2. Изграждане на работещ модел за предоставяне на допълнителна подкрепа за премахване на пречките пред ученето и научаването и към създаване на възможности за развитие и участие на децата и учениците във всички аспекти на живота на общността.

#

# VІ. ОТГОВОРНОСТИ, УПРАВЛЕНИЕ И КООРДИНАЦИЯ ПРИ ИЗПЪЛНЕНИЕ НА СТРАТЕГИЯТА

**1. Община Криводол**

Отговорностите на общината, във връзка с изпълнение на Общинската стратегия за подкрепа на личностното развитие на децата и учениците в община Криводол 2017-2019 г. се определят от нейните компетенции, идентифицираните потребности и планираните дейности.

Общината отговаря за цялостното изпълнение на общинската стратегия и приноса към изпълнението на областната стратегия. Целите се постигат с общите усилия на всички заинтересовани от процеса страни, в съответствие с компетенциите им и планираните цели и дейности.

 В изпълнение на чл. 197, ал. 1 и 2 от ЗПУО, Въз основа на областната стратегия, общината разработва общинска стратегия за подкрепа на личностно развитие на децата и учениците за период от 2 години, която се приема от общинския съвет.

За изпълнение на общинската стратегия, ежегодно до 30 април, общинския съвет, по предложение на кмета и след съгласуване с Регионалното управление на образованието, приема годишен план за изпълнение на дейностите за подкрепа на личностно развитие. Общинската стратегия и съгласувания и приет годишен общински план се изпраща на областния управител до 15 май.

Изпълнението на годишните общински планове се координира и отчита на общинско ниво по ред, определен от кметовете на общините и в сроковете, посочени в чл. 197, ал. 3 от ЗПУО. Изпълнението на общинските планове се отчита и на областно ниво – до 1 март на следващата година всяка община трябва да представи в областна администрация Враца отчет за изпълнението на дейностите по общинския годишен план.

**2. Общински съвет Криводол**

2.1. Обсъжда и приема общинската стратегия/програма за подкрепа на личностното развитие на децата и учениците на територията на общината и годишния оперативен план за изпълнението й по предложение на кмета на общината.

 2.2. Взема решение за начина на осигуряване на ресурсното подпомагане на децата и учениците със специални образователни потребности и за видовете специалисти при условията и по реда на чл. 198 от ЗПУО.

 2.3. Одобрява докладите за изпълнението на програмата за реализация на общинския план за развитие на предлаганите услуги по предложение на кмета на общината.

 2.4. Съгласува проектни предложения за финансиране на нови услуги, които ще се развиват на територията на общината и планирани в Областната стратегия.

 2.5. Взема решения, свързани с развитие на образованието на територията на общината (откриване, закриване, разширяване, дофинансиране и пр.).

 **3. Кмет на община Криводол**

 3.1. Организира разработването на общинската стратегия и планове за подкрепа на личностното развитие на децата и учениците на територията на общината и на програмата за реализацията им и след съгласуване с Постоянната комисия по образование и ги внася за обсъждане и приемане от Общинския съвет.

 3.2. Организира разработването на общинските секторни политики и след гласуване в Общинския съвет организира цялостното им изпълнение. Кметът и общинската администрация осъществяват съгласуването на дейностите за развитие и подкрепа с общите хоризонтални мерки за социално включване.

 3.3. Търси възможности и осигурява финансиране от различни финансови източници за реализиране на конкретните общински дейности, планирани в областната стратегия.

 Местната власт носи конкретни отговорности също за инициирането и изпълнението на хоризонталните политики и мерки за подкрепа на личностното развитие. В този контекст, общината поема и основната отговорност за изпълнението на дейностите предвидени в Стратегията.

**4. Училища и детски градини**

 4.1. Осъществяват дейностите по чл. 179-187 от ЗПУО.

 4.2. Създават екипи за подкрепа за личностно развитие в детската градина или в училището за изпълнение разпоредбите на чл. 188 и чл. 189 от ЗПУО.

 4.3. Осъществяват контакти с другите отговорни институци по изпълнение мерките за подкрепа и личностно развитие.

 **5. Други институции**

 **5.1. Регионален център за подкрепа на процеса на приобщаващото образование:**

**-** Регионалният център предоставя методическа помощ на екипите за подкрепа на личностното развитие в училищата и детските градини на територията на област Враца.

- Извършва оценка на индивидуалните потребности на деца и ученици със СОП в предвидените случаи в ЗПУО и Наредбата за приобщаващото образование.

- Предоставя допълнителна подкрепа на деца и ученици, за които тя не може да бъде осигурена от училищета/ДГ на общинско ниво.

 **5.2. РДСП и ДСП**

Регионалните дирекции за социално подпомагане като териториални поделения на АСП в областните административни центрове провеждат държавната социална политика на ниво област, а Дирекциите „Социално подпомагане“ на територията на всяка община по отношение на закрила на детето; рехабилитация и социална интеграция на децата с увреждания и проучване на потребностите на населението в областта и в общините.

 **5.3. Регионална здравна инспекция – Враца**

 Държавната здравна политика на територията на областта се осъществява и организира от Регионална здравна инспекция (РЗИ). РЗИ отговаря за координацията и изпълнението на хоризонтални здравни мерки, насочени към децата в риск и на децата и учениците с хронични заболявания.

Конкретните им отговорности са насочени към: здравна профилактика, медицинска рехабилитация за деца с увреждания и подкрепа за техните семейства; разработване на здравно-социални програми за семейно планиране; качествена здравна грижа в детските градини и училищата във всички общини на област Враца.

 **5.4. Регионално управление на образованието - Враца**

- Сътрудничи с областната и общинските администрации, с други институции, неправителствени организации и доставчици на социални услуги при осъществяването на дейностите, планирани в общинските стратегии.

- Контролира прилагането и спазването на държавните образователни стандарти, на Закона за предучилищното и училищното образование (ЗПУО), Закона за професионалното образование и обучение (ЗПОО) и на други нормативни актове в системата на предучилищното и училищното образование от образователните институции на територията на област Враца.

- Координира и контролира дейностите, свързани с приобщаващото образование в институциите в системата на предучилищното и училищното образование в областта. Определя представители на РУО в регионалния екип за подкрепа за личностно развитие на децата и учениците със специални образователни потребности.

# VІІ. КОМУНИКАЦИОННО И ФИНАНСОВО ОСИГУРЯВАНЕ

 1. Важно условие за ефективното реализиране на Общинската стратегия за подкрепа на личностното развитие на децата и учениците в община Криводол за периода 2017-2019 г. е предоставянето на пълна и обективна информация за дейностите в стратегията. Реализирането на стратегията ще се съпровожда от различни информационни мероприятия, които ще осигурят публичност по изпълнение на дейностите, заложени в нея.

Основните цели са:

- да се представят и популяризират сред широката общественост и заинтересованите страни резултатите, ползите и положителните ефекти от изпълнението на Общинската стратегия;

- да се привлече общественото внимание и спомогне за изграждане на обществена подкрепа към политиките на подкрепа на личностното развитие;

- да се повиши чувствителността в обществото към проблемите на децата и семействата в риск, към уязвимите общности и изключените групи, към техните потребности и възможности за решаване на проблемите им, както и към въпросите, свързани с толерантността, социалната интеграция, равни права и др.

Основни комуникационни техники:директна комуникация, комуникация чрез медиите, комуникация чрез интернет и работа с партньори.

Оперативно изпълнение ще се осъществява от главен експерт в дейност „Образование“ на Община Криводол.

**2. Финансови и материални ресурси**

Основни източници на финансиране на дейностите по подкрепа могат да бъдат:

 1. Държавен (републикански) бюджет;

 2. Собствени приходи (общински бюджет).

 3. Фондове на Европейския съюз, които могат да се получават по проекти, финансирани чрез Оперативните програми на територията на страната, или пряко от централата на Европейския съюз.

 4. Национални и международни програми.

 5. Средства, предоставяни безвъзмездно от физически и юридически лица.

 6. Други източници.

# ПЛАН НА ДЕЙНОСТИТЕ ЗА ПОДКРЕПА ЗА ЛИЧНОСТНО РАЗВИТИЕ

Мерките и дейностите за изпълнение на поставените цели и приоритети в Общинската стратегия за личностно развитие ще бъдат изпълнявани от образователните институции в община Криводол, Община Криводол, РУО – Враца, РЦПППО -Враца, РЗИ - Враца, РДСП – Враца, юридически лица с нестопанска цел, работещи в областта на приобщаващото образование, заинтересовани органи, лица и организации, имащи отношение към развитието на подкрепата за личностно развитие.

|  |  |
| --- | --- |
|  | Специфична цел 1 - **Развитие и усъвършенстване на съществуващите практики при предоставяне на обща подкрепа за личностно развитие на децата и учениците** |
| **№** | **Мерки /Дейности** | **Срок** | **Отговорни институции /лица**  | **Индикатори** | **Финансиране** |
| 1. **На регионално ниво**
 |
| 1.1 | Провеждане на областни форуми за популяризиране на ефективни приобщаващи училищни политики и практики  | 2018 г. 2019 г.  | РУО – ВрацаРЦПППО – Враца Образователни институции | Не по-малко от 1 събитие на учебна година  | РУО – Враца Общини Образователни институции  |
| 1.2 | Изпълнение на дейности, включени в Регионална програма за подобряване на резултатите на учениците  | Уч. 2016/2017 г. Уч. 2017/2018 г.  | РУО – Враца Училища  | Резултати на НВО и ДЗИ  | Бюджети на включените образователни институции |
| 1.3 | Създаване на условия за ефективно взаимодействие и сътрудничество между отделните институции, служби и отдели, работещи с деца чрез прилагане на механизъм за взаимодействие  | През целия срок на стратегията | Община,РУО – Враца,ДСП, ОЗД,специалисти по социални услуги,МКБППМН,  | Координираност на действията между отделните институцииНамаляване на времето за адекватна реакция при работа с дете в риск | Не се изисква целево финансиране |
| 1.4 | Координация при провеждането на квалификационни форми повишаване на професионалната компетентност на педагогически специалисти в областта на подкрепата за личностно развитие за обмен на добри практики  | През целия срок на стратегията | Областна администрация-ВрацаРУО-ВрацаОбщиниОбразователни институции  | Не по-малко от 1 квалификационна форма на учебна година  | Бюджети на отговорните институции |
| 1. **На общинско ниво**
 |
| 2.1  | Извършване на анализ на състоянието и идентифициране на възможностите за подобряване предоставянето на обща подкрепа за личностно развитие на децата и учениците на общинско ниво /по отделните й елементи, съгласно чл. 178, ал.1 от ЗПУО/ и финансово осигуряване. Включване в общинските стратегии за личностно развитие и годишни планове към тях на адекватни и работещи мерки и дейности за предоставяне на обща подкрепа, съобразно специфичните условия на съответната община  | май, 2017 | Община Криводол | Изготвени анализи и изведени необходими дейности  | Общини Образователни институции Проектно финансиране  |
| 2.2 | Проучване на необходимостта от педагогически кадри в близките 5 години на територията на съответната община, въз основа на данни за предстоящо пенсиониране на педагогически специалисти.  | м. юли, 2017 | Община, образователни институции |  | Не се изисква целево финансиране  |
| 2.3 | Подобряване на физическата и архитектурната среда в образователните институции в община Криводол  | През целия срок на стратегията | ОбщиниДиректори на образователни институции | Изградени рампи, платформи, санитарно-хигиенни помещения за ученици с увреждания и др. | Проектно финансиранеОт бюджетите на общината,училищата и ДГ |
| 2.4 | Осигуряване на необходимия ресурс от специалисти за целите на подкрепата за личностно развитие. Осигуряване на средства за преквалификация или допълнителна квалификация на педагогически специалисти | През целия срок на стратегията | ОбщинаУчилищаДГ | Брой преквалифицирани специалисти | От бюджетите на образователните институции |
| 2.5 | Оказване на методическа помощ на медицинските лица от здравните кабинети за повишаване на ефективността на превантивната им дейност с учениците | м. септември | РЗИ-ВрацаОбщина | Брой проведени методически срещи | Не се изисква |
| 2.6 | Повишаване дела на учениците над 16 години, за които е осигурен безплатен транспорт, с оглед превенция на преждевременното напускане на училище  | 2017 – 2019 г.  | Община | Осигурен безплатен транспорт за 100 % от учениците над 16 години на територията на съответната община  | Община  |
| 2.7 | Организиране и провеждане на лекции, беседи, дискусии с насоченост към превенция на насилието и преодоляване на проблемното поведение  | През целия срок на стратегията | Представители на МКБППМНДиректори на училища и ДГ |  | Община Бюджети на училища |
| 2.8 | Координация и сътрудничество между общините и директорите на училища за планиране и реализиране на оптимален училищен, държавен и допълнителен план-прием, обвързан в максимална степен с потребностите и интересите на учениците и съобразен с възможностите за реализация. Осигуряване на възможности за продължаване на образоването на ученици със СОП след VІІ клас.  | 2017 г. – 2019 г.  | Община РУОДиректори на училища Представители на бизнеса  |  | Бюджетни и други средства на заинтересованите институции  |
| 2.9 | Реализация на обща психолого-педагогическа подкрепа за осигуряване на оптимални условия за образование и позитивен вътрешен психоклимат, благоприятстващи развитието на личността на всяко дете и ученик и подобряващи взаимодействията в образователните институции. | През целия срок на стратегията |  Община,Училища,ДГ | Брой обхванати учебни групи; Брой деца и ученици, обхванати в групите | В рамките на утвърдения бюджет на отговорните институции |
| 2.10 | Подобряване на библиотечно-информационното обслужване в образователните институции и осигуряване на фонд от учебници за социално слаби ученици след основно образование  | До 2019 г.  | Община Училища, в които се осъществява обучение в средна степен |  | Община СУ - Криводол |
| 2.11 | Създаване на общинско ниво на координационни екипи от социални работници, медиатори, представители на училищата за регулярен преглед, анализ и планиране на нови мерки за подкрепа на учениците с идентифицирани проблеми | През целия срок на стратегията | Училища,Община | Брой ученици, преодолели обучителни и социални затруднения | Бюджети на отговорните институции |
| 2.12 | Организиране на общински и/или участие в областни форуми за обмяна на добри приобщаващи практики | През целия срок на стратегията | ОбщиниРУО | Брой форуми /събития  | Бюджети на заинтересовани страни  |
| 1. **На ниво училище /детска градина**
 |
| 3.1  | Разработване и реализиране на училищна политика за подкрепа за личностно развитие, с включени адекватни и работещи мерки и дейности за предоставяне на обща подкрепа, съобразно специфичните условия в образователната институция  | В началото на всяка учебна година  | Директори на образователни институции  | Разработен документ с включени дейности  | Бюджета на образователните институции  |
| 3.2 | Включване на учители и други педагогически специалисти от ДГ/училищата в обучения за повишаване на професионалната компетентност в областта на приобщаващото образование  | През целия срок на стратегията | РУО – Враца , директори на ДГ/училища | Брой педагогически специалисти, участвали в обучения  | от бюджета на ДГ/училища  |
| 3.3  | Практическо прилагане на Методика за ранно оценяване на развитието на деца:- от 3 години до 3 години и 6 месеца при постъпване на детето за първи път в детската градина; - и на риска от обучителни затруднения при деца от 3-7 години | През целия срок на стратегията | ДГ ОбщинаРУО - Враца | ДГ на територията на община Криводол | от бюджета на ДГ |
| 3.4 | Идентифициране на ниво ДГ/училище на децата и учениците, които се нуждаят от предоставяне на обща подкрепа за личностно развитие и планиране на адекватни и ефективни мерки и дейности  | В началото на всяка учебната година  | Директори на ДГ и училища, педагогически специалисти  | Брой ученици  | Не се изисква целево финансиране |
| 3.5 | Осигуряване на психолог или педагогически съветник в училищата за оказване на квалифицирана и навременна превантивна подкрепа на всяко дете/ученик от уязвими групи | Септември, 2017 г | Директори на училища и ДГ | Брой назначени специалисти | Бюджет на образователната институция  |
| 3.6 | Създаване на кабинети в образователните институции за обща и допълнителна подкрепа. Осигуряване на финансови, материални и технически ресурси, които да обезпечат в оптимален размер общата подкрепа – помещения за работа, оборудване, софтуер и др.  | До началото на уч. 2018/2019 г.  | Директор на училище/ДГ | Брой кабинети за обща и допълнителна подкрепа | Бюджетни средства, проектно финансиране  |
| 3.7 | Организиране на допълнително обучение на ученици по учебни предмети БЕЛ и математика за преодоляване на обучителни трудности – дейности в рамките на проект „Развитие на способностите на учениците и повишаване на мотивацията им за учене чрез дейности, развиващи специфични знания, умения и компетентности – „Твоят час”.  | До 2018 г.  | РУО-Враца;Училища | Брой ученици-участници;Брой учители-ръководители;Брой ученици с повишени резултати | По проект „Твоят час“  |
| 3.8 | Организация и участие в дейности и инициативи на училищно, общинско и регионално ниво във връзка с повишаване на грамотността на учениците  | 2017 г. – 2019 г.  | Учители от образователните институции | Брой събития  | Организаторите на съответната инициатива Осигуряване на външно финансиране  |
| 3.9 | Осъществяване на контрол от страна на ръководствата на образователните институции на извършвани дейности от педагогическите специалисти по предоставяне на обща подкрепа на децата/учениците | Уч. 2017 / 2018 г. Уч. 2018 / 2019 г.  | Директори, зам.-директори  | Брой извършени проверки  | Не се изисква  |
| 3.10 | Осъществяване на съвместни инициативи, организиране на събития и др. с родителите на децата и учениците за постигане на координирани действия и подобряване на образователните резултати на децата /учениците  | През целия срок на стратегията | Директори, педагогически специалисти, родители  | Брой съвместни дейности | От образователните институции Външно финансиране  |
| 3.11 | Осигуряване изпълнението на утвърдения Механизъм за противодействие на училищния тормоз между учениците и алгоритъм за неговото прилагане. Реализиране на училищни инициативи за превенция и противодействие на агресията  | Уч. 2016 / 2017 г. Уч. 2017 / 2018 г. Уч. 2018 / 2019 г.  | Педагогически специалисти Директори на образователни институции | План на комисиитеАнализ на постигнатите резултати | От образователните институции  |
|  | **ІІ. Изграждане на работещ модел за предоставяне на допълнителна подкрепа за премахване на пречките пред ученето и научаването и към създаване на възможности за развитие и участие на децата и учениците във всички аспекти на живота на общността** |
| **№** | **Мерки /дейности** | **Срок** | **Отговорни институции /лица**  | **Индикатори** | **Финансиране** |
| **1** | Изготвяне на общински стратегии за личностно развитие и годишни планове към тях и включване на адекватни и работещи мерки и дейности за предоставяне на допълнителна подкрепа, съобразно специфичните условия на съответната община | май, 2017 г.  | Община  | Изготвена стратегия и годишен план  | Вътрешни ресурси  |
| **2** | Изготвяне на регистри в образователните институции и общините за:* Деца и ученици в риск
* Деца и ученици със СОП
* Деца и ученици с изявени дарби
* Деца и ученици с хронични заболявания
 | До началото на уч. 2017 / 2018 г.  | Образователни институции   | Изготвени регистри  | Не се изисква  |
| *Планираните по-долу дейности са диференцирани съобразно различните групи деца и ученици, на които се предоставя допълнителна подкрепа.*  |
| 1. **Допълнителна подкрепа за деца и ученици със специални образователни потребности**
 |
| 1.1 | Подобряване на образователната инфраструктура и изграждане на приобщаваща физическа среда в образователните институции  | 2017-2019 г.  | Училища /ДГобщина | Изградени рампи, платформи, санитарно-хигиенни помещения за ученици с увреждания и др. | Проектно финансиранеОт бюджетите на общините и образователните институции |
| 1.2 | Ранна превенция, диагностика и обхващане на децата и учениците със СОП | През целия срок на стратегията | РЦПППО – Враца , училища и ДГ | Брой деца и ученици | Не се изисква  |
| 1.3 | Консултиране относно възможностите за професионално образование и реализация на ученици със СОП  | В края на всяка учебна година | РЦПППО – Враца, училища | Брой проведени срещи и консултации | Не се изисква  |
| 1.4 | Провеждане на обучения и семинари на учители и ресурсни специалисти, в т.ч на помощник-учители  | През целия срок на стратегията | РЦПППО – Враца  | Брой проведени обучения и участници | Бюджети на РЦПППО – Враца и образователните институции  |
| 1.5 | Осигуряване на ефективна комуникация с родители на деца и ученици със СОП и тяхното участие в информационни кампании, семинари, тренинги. Привличане на семействата за активно участие в процеса на обучението. | През целия срок на стратегията | РЦПППО - Враца, училища и ДГ, община, РУО | Брой дейности | Бюджети на РЦПППО – Враца и образователните институции |
| 1.6 | Осигуряване на ресурсното подпомагане от училища/ДГ, ЦПЛР /лицензирани доставчици на социални услуги, РЦПППО – Враца, при спазване на указаните процедури в Наредбата за приобщаващото образование  | През целия срок на стратегията | Училища и ДГОбщина РЦПППО – Враца | Осигурена допълнителна подкрепа, съобразно извършената оценка на индивидуалните потребности на децата и учениците със СОП  | Бюджетни средства Външно финансиране  |
| 1.7 | Организиране на спортни и туристически събития и включване на деца и ученици със СОП в тях  | По предварително изготвени общински и областни спортни календари. | Общинска администрация, училища, Спортни и туристически дружества, НПО . | Брой участници | Организатори  |
| 1. **Допълнителна подкрепа за деца и ученици в риск**
 |
| 2.1 | Обучение на педагогически специалисти и директори на детски градини и училища на тема „Ранно разпознаване на рискови индикации в поведението на децата и учениците”  | През периода на изпълнение на стратегията  | Община Криводол,РУО - Враца | Брой участници  | Община Криводол |
| 2.2 | Изработване и прилагане на система за ежедневно отчитане на броя допуснати отсъствия на учениците и изясняване на причините за допускането им | През периода на изпълнение на стратегията | Директор,класни ръководители Педагогически съвет | Доклади на класния ръководител | Не е необходимо финансиране |
| 2.3 | Включване на ученици от уязвими групи в извънкласни  и извънучилищни форми на обучение по проект „Твоят час“  | През периода на изпълнение на стратегията | Ръководители на групи и извънкласни форми  | Брой участници от уязвими групи  | Проект „Твоят час” |
| 2.4 | Организиране и провеждане на допълнително обучение за ограмотяване на ученици по проект „Твоят час“  | за периода на изпълнение на проект „Твоят час“ | Педагогически специалисти и директори на училища  | Документи по проекта. | Проект „Твоят час” |
| 2.5 | Провеждане на допълнителна работа с учениците с ниски учебни резултати  | През периода на изпълнение на стратегията | Педагогически специалисти  | Брой ученици, включени в допълнителна работа  | Не се изисква |
| 2.6 | Организиране и провеждане на инициативи за превенция на тютюнопушенето и употребата на алкохол и наркотични вещества учениците | През периода на изпълнение на стратегията | Класни ръководители; учители;педагогически съветници | Брой организирани инициативи  | Бюджети на училищата  |
| 2.7 | Привличане на родителите като активна страна в процеса на подкрепата за личностно развитие:-Провеждане на индивидуални разговори с родителите, както за затрудненията на децата, така и за техните успехи;-Създаване на възможности за включване на „трудни родители”;-Добри практики при работа с родители на деца от малцинствени групи;-Организиране и провеждане на родителски клубове/инициативи на територията на училището;-Употреба на различни онлайн платформи за комуникация с родителите | През периода на изпълнение на стратегията | Директори, педагогически специалисти от училищата/ДГ,родители | Брой включени родители  | Не се изисква |
| 2.8 | Подкрепа на семейства в неравностойно положение, осигуряващи ежедневно присъствие на децата им в училище  | 2017-2019г. | Община Училища и Детски градини | Брой семейства;Брой ученици, приобщени в училищната среда | В рамките на утвърдения бюджет на отговорните институции |
| 1. **Допълнителна подкрепа за деца и ученици с изявени дарби**
 |
| 3.1  | Осигуряване на оптимални условия за развитие на интересите и способностите на децата и учениците чрез факултативни учебни часове, клубове и др. на училищно ниво  | През целия срок на стратегията | Директори на образователни институцииОбщина  | Брой ученици с изявени дарби  | Бюджетно финансиране Привличане на външно финансиране  |
| 3.2 | Включване на ученици с изявени дарби в извънкласни  и извънучилищни форми по проект „Твоят час“  | за периода на изпълнение на проект „Твоят час“  | Ръководители на групи и извънкласни форми  | Брой включени ученици с изявени дарби  | Проект „Твоят час” |
| 3.3 | Стимулиране и обезпечаване участието на ученици с изявени дарби в областта на науката, изкуствата или спорта в състезания, олимпиади, конкурси и др.  | През целия срок на стратегията | Директори на образователни институцииОбщина | Брой деца и ученици, за които е обезпечено участието | Бюджетно финансиране ОП „Наука и образование за интелигентен растеж” |
| 3.4 | Обмен на информация и добри практики за повишаване на ефективни педагогически подходи при работа с изявени деца | През целия срок на стратегията | Община, училища,детски градини | Организирани форуми  | Бюджети на общини, училища, ДГ  |
| 3.5 | Учредяване на награди на общинско ниво за изявени деца и ученици | През целия срок на стратегията |  Община/Общински съвет | Учредени награди  |  община, външно финансиране  |